גומש הגיע בגיל 18 לאקדמיה לכדורגל של בנפיקה ליסבון. ב-28 ביולי 2012 שיחק לראשונה בקבוצה הבוגרת במשחק ידידות נגד ז'יל ויסנטה ובמהלך העונה שיחק לרוב בקבוצת המילואים. ב-18 באוקטובר 2012 ערך את הופעת הבכורה שלו במשחק רשמי בקבוצה הבוגרת בניצחון 0–4 נגד פראמונדה במסגרת הגביע הפורטוגלי. 9 ימים לאחר מכן ערך את הופעת הבכורה שלו בליגה בה גם הבקיע את שער הבכורה שלו בקבוצה הבוגרת במשחק שנגמר בניצחון 0–3 נגד ז'יל ויסנטה. ב-31 בינואר 2014 מכרה בנפיקה את כרטיס השחקן של גומש לחברה פרטית תמורת 15 מיליון אירו ו-25% ממכירה עתידית וגומש נשאר במועדון עד לסיום העונה. ב-16 באפריל 2014 גומש הבקיע את שער הניצחון בדקה ה-80 במסגרת חצי גמר הגביע נגד פורטו ובכך קבוצתו העפילה לגמר הגביע לאחר ניצחון 2–3 בסיכום. בסיום העונה גומש זכה עם המועדון בטרבל ראשון בתולדות המועדון (ליגה, גביע וגביע הליגה).
ב-17 ביולי 2014 הושאל גומש לוולנסיה הספרדית עד לסיום העונה. ב-23 באוגוסט 2014 ערך את הופעת הבכורה שלו בוולנסיה בתיקו 1-1 נגד סביליה. ב-22 בספטמבר 2014 הבקיע את שער הבכורה שלו במועדון בניצחון 0–3 נגד חטאפה. ב-12 ביוני 2015 גומש חתם רשמית במועדון עד שנת 2020.
ב-22 ביולי 2016 חתם גומש בברצלונה. ב-9 באוגוסט 2018 הושאל לאברטון לעונה אחת.
ב-25 ביוני 2019, לאחר עונת השאלה מוצלחת, חתם גומש באברטון על חוזה לחמש שנים, לאחר שברצלונה הסכימה למכור אותו תמורת 22 מיליון אירו. ב-3 בנובמבר 2019 שבר גומש את קרסולו במשחק נגד טוטנהאם הוטספר.
קריירה בינלאומית.
גומש זומן לראשונה לסגל נבחרת פורטוגל בפברואר לקראת משחק ידידות נגד , אך הוא לא שותף במשחק. ב-7 בספטמבר 2014 ערך את הופעת הבכורה שלו בנבחרת בהפסד 0–1 ל.
תארים.
ליגה ספרדית 2017/2018
המפלגה הליברלית של קנדה
המפלגה הליברלית של קנדה (באנגלית: Liberal Party of Canada, בצרפתית: Parti libéral du Canada) היא המפלגה הפדרלית הוותיקה ביותר בקנדה. המפלגה דוגלת בליברליזם ונמצאת במרכז-שמאל המפה הפוליטית, כשמימינה נמצאת המפלגה השמרנית ומשמאלה המפלגה הדמוקרטית החדשה (NDP).
המפלגה שלטה בפוליטיקה הפדרלית במשך רוב ההיסטוריה של קנדה, והייתה בשלטון במשך כמעט 69 שנים במאה ה-20, יותר מכל מפלגה אחרת במדינה מתקדמת – ועל כן היא מכונה לעיתים "מפלגת השלטון הטבעית" של קנדה. בתחילת המאה ה-21 איבדה המפלגה מכוחה והגיעה לשפל בבחירות שנערכו בשנת 2011, אך המפלגה השתקמה וחזרה לשלטון בבחירות שנערכו בשנת 2015.
חקלאות נבטית
החקלאות הנבטית היא חקלאות במרחב הנגב ודרום ירדן אשר היטיבה לנצל את תנאי האזור לשם גידול חקלאי. חקלאות זו היא חדשנית ומיוחדת הן מעצם ראשוניותה והן מעצם העובדה כי הנבטים היו נוודים.
בספרו - 'אקדמות למדע ההיסטוריה' מוסר אבן ח'לדון אודות ספר החקלאות הנבטית שתורגם מהעתק הכתוב ביוונית עתיקה ושעוסק ברוחניותם של הצמחים ועל והזיקה שבינם לבין רוחניות הכוכבים וגרמי השמים - אותם דברים שמשתמשים בהם לכישוף, בגלל סתירות עם דת האסלאם ספר זה צונזר ונערך מחדש בידי אל-זובייר בן אל-עוואם שהכין קיצור לספר החקלאות הנבטית.
משמעות תרבותית.
הירונימוס מקארדיה, קצין בצבא היווני בתקופת הנבטים, כתב כי לנבטים מנהג שלא לזרוע, לא לטעת עץ ולא לבנות בית וכי העובר על מנהג זה אחת דתו למות. בנוסף מנהג להם שלא לשתות יין. לעומת זאת אנו מוצאים בממלכת הנבטים עדות לחקלאות נבטית עניפה ויציבה. יש לעמוד על המשמעות התרבותית של שינוי אורח חיים זה. האימפריה הרומית נלחמה במונופול של הממלכה הנבטית על מסחר הבשמים והחלישה את כוחה הכלכלי, בנוסף לכך, שבטים ערביים אחרים נלחמו בנבטים ויחד הם כמעט מוטטו את הממלכה לחלוטין.
בתגובה להיחלשות הכלכלה הנבטית החל המלך הנבטי חרתת הרביעי ולאחריו גם המלך הנבטי רבאל השני להשתמש בידע ובהיכרותם של הנבטים את המדבר ולהפוך לממלכה המתבססת על כלכלה חקלאית. בעקבות מהפכה זו זכו מלכים אלו לתוארי כבוד וברכה מעמם מה שמלמד על קבלתה החיובית של מהפכה זו.
תקופות החקלאות הנבטית.
תחילת החקלאות הנבטית בתקופה הנבטית-המוקדמת, בערך בשנת 300 לפנה"ס. בשלב הראשון עסקו הנבטים רק מעט בחקלאות ומלאכה זו הייתה טפלה לגידול הצאן. כשהתערערה תרבותם כנוודים עקב ירידת קרנם הכלכלית של מסחר המור והלבונה עברה הממלכה הנבטית להסתמכות כלכלית המתבססת על חקלאות. מהפך זה קרה לאורך התקופה הנבטית המאוחרת. חקלאותם של הנבטים שימשה בסיס לחקלאות במרחב הנגב כשבתקופה הביזנטית ובתקופה המוסלמית הקדומה השתמשו באותן טכניקות נבטיות ואף באותם מתקנים חקלאיים. למעשה אף הבדואים כיום משתמשים באותו בסיס חקלאי נבטי.
סוגי הגידולים בחקלאות הנבטית.
אין אנו יודעים במדויק מה גידלו הנבטים במפעלם החקלאי כיוון שרק המבנים החקלאים שרדו. התעודות הכתובות היחידות אודות הגידולים החקלאים בתקופה זו בנגב היא מן הפפירוסים של ניצנה. בפפירוסים אלו מוזכרים גידולי שעורה וחיטה וכן, ארקוס, מין מסוים של קטניה. גידול השעורה סביר ביותר היות שהשעורה בעלת עמידות גבוהה בתנאי האקלים של הנגב וכן מהווה מזון טוב לגמלים אשר היוו אמצעי מרכזי וכמעט יחידי להעברת סחורות הבשמים. מתוך הפפירוסים קיימת היתכנות שגודלו אף ירקות אך בכל מקרה לא לצורכי מסחר אלא רק לשימוש ביתי.
בנוסף לגידולים החד שנתיים עולה מן הפפירוסים כי הנבטים גידלו גם עצי פרי רב שנתיים. ככל הנראה הנבטים גידלו עצי זית ותאנה. מעבר לגידולי עצים אלו אשר קיימותם תלויה באמינות הפפירוסים קיימת סבירות גבוהה יותר עד כדי ודאות כי הנבטים גידלו גפן לתעשיית היין ולתעשיית מיץ ענבים מורתח הנקרא 'דבש ענבים'. אנו מוצאים במרחבי הנגב שרידי מתקנים חקלאיים רבים אשר שימשו להפקת היין אשר מגבירים את הסבירות לגידולו על ידי הנבטים.
מתקנים חקלאיים.
הנבטים פיתחו והשתמשו במספר מתקנים חקלאיים שונים להקמת מפעל החקלאות שלהם.
אפשר לחלק סוגי מתקנים אלו לארבע קבוצות:
מתקנים חקלאיים שנועדו להתמודד עם משטר המים האופייני לנגב.
משטר המים בנגב מאופיין בכמות משקעים דלילה יחסית ובשיטפונות בזק. קיימים מספר מתקנים חקלאיים נבטים שבנו להתמודדות עם משטר זה.
מתקנים חקלאים שנועדו להכשרת תוואי הקרקע ושמירת התפוקה החקלאית.
אדמת הנגב איננה מתאימה באופי התוואי שלה לחלק מהגידולים החקלאים ועל כן בנו הנבטים מתקנים חקלאיים להכשרתה לגידולים אלו.
מתקני מגורים למטרת מגורים בקרבת החלקות.
הנבטים בנו גם בתים הנקראים במחקר 'בתי חווה' בצמוד לחלקות החקלאיות אותן עיבדו. בנוסף בנו מגדלים לשמירה ומבנים הדומים לשומרות אשר ככל הנראה תפקדו ככאלה או כממגורות.
מתקני הפקה מן התוצר הגולמי לכדי המוצר הנסחר.
הנבטים בנו מספר גתות, חלקן אף ציבוריות, להפקת יין או 'דבש ענבים' מן הענבים אותם גידלו בכרמיהם. בנוסף נמצאו שרידים של כלי בית בד אשר שימשו להפקת שמן מן הזיתים.
האנס באואר
האנס באואר (כדורגלן)
אלטרנטיבה לגרמניה
אלטרנטיבה לגרמניה (בגרמנית: Alternative für Deutschland, בראשי תיבות: AfD) היא מפלגה שמרנית ימנית פופוליסטית בגרמניה, אשר נוסדה באפריל 2013.
המפלגה הוקמה לנוכח הביקורת הגוברת בגרמניה על חבילת הסיוע מטעם מדינות גוש האירו וקרן המטבע הבינלאומית במשבר החוב של יוון, והיוותה את מפלגת האופוזיציה הגדולה ביותר בבונדסטאג מאז בחירות 2017 ועד בחירות 2021.
אידאולוגיה.
עיקרי האידאולוגיה של המפלגה כוללים התנגדות לאיחוד האירופי במתכונתו הנוכחית ולחבילות הסיוע למדינות הגוש החלשות בהם רוב הכספים מגיעים מגרמניה, התנגדות להגירה הבלתי מבוקרת, בעיקר מארצות ערב, התנגדות לתהליכי איסלמיזציה באירופה, התנגדות לחקיקה לנישואים חד-מיניים וקידום הטרונורמטיביות, המפלגה רואה במוסד המשפחה המסורתי כאידיאל ופועלת לחיזוקו. בנוסף, המפלגה תומכת בקידום דמוקרטיה ישירה ומשאלי עם לפי המודל השווצרי ודרישה להנמכת עול המיסים בגרמניה אשר נחשב לגבוה בעולם.
המפלגה התמודדה לראשונה בבחירות הפדרליות ב-2013, אך לא עברה את אחוז החסימה. המפלגה צברה פופולריות רבה במדינות מזרח גרמניה לשעבר. בכל אחת מהן למעט ברלין, היא זכתה במעל עשרים אחוז מהקולות בבחירות לבתי הנבחרים של המדינות השונות שהתקיימו בין השנים 2016 ו-2019.
היסטוריה.
בבחירות הפדרליות שנערכו ב-2013, המפלגה הציגה מצע שהתנגד למדיניות הממשלתית בגוש האירו, אשר נתמך על ידי 68 כלכלנים, עיתונאים ואנשי עסקים. בתוצאות התברר כי המפלגה קיבלה 2 מיליון קולות (4.7%), קצת פחות מאחוז החסימה (שעומד על 5%) ולא הִכניסה נציגים לבונדסטאג. ב-2016 המפלגה הכריזה על מצע שכלל גם מדיניות אנטי-איסלמיסטית כתגובה למשבר ההגירה באירופה וגלי ההגירה הגדולים מהעולם המוסלמי שהגיעו לגרמניה בעידוד אנגלה מרקל.
בבחירות של 2017 נחלה הצלחה מסחררת, כאשר שילשה את כוחה וגרפה 12.6% מהקולות. היא קיבלה לראשונה ייצוג בפרלמנט - 92 מושבים. והיוותה מאז את מפלגת האופוזיציה הגדולה בבונדסטאג עד לבחירות 2021 כשהCDU לא יכלה להרכיב שוב את הממשלה ועברה גם לאופוזיציה.
תוצאות בחירות.
בונדסטאג
הפרלמנט האירופי
הכנף.